ming030890/wiki-yue-high-quality huggingface dataset:
科華斯

科華斯（葡文：Mário Covas Almeida Júnior，1930年4月21號—2001年3月6號）係巴西土木工程師同政治人，聖保羅州山度士人。曾經喺1983年到1986年做過聖保羅市市長，1995年到2001年做過聖保羅州州長。
科蘇梅爾島浣熊

科蘇梅爾島浣熊（學名：Procyon pygmaeus）係浣熊科浣熊屬嘅其中一個種。
科西嘉薄荷

科西嘉薄荷（Mentha requienii）係種薄荷，除咗做調味料，法國人會用嚟整薄荷酒。
科莫多巨蜥

科莫多巨蜥（英文：Komodo Dragon；學名：Varanus komodoensis；又叫科摩多巨蜥或者科摩多龍）係世界上最大隻嘅蜥蜴，科莫多龍屬於巨蜥科（Varanidae），喺印尼好多島上面住。

分佈
據估計，而家仲有 6000 條科莫多龍，集中響印尼小巽他群島（Kepulauan Sunda Kecil），包括科莫多島（Komodo）有大約 1700 條、林卡島（Rincah; Rinca）有 1300 條、莫堂島（Gili Motang）有 100 條、佛羅雷斯島（Flores）可能有2000條。

外形
平均長度 2 至 3 公尺。喺野生環境，成年嘅大科莫多龍普遍重約 70 公斤，獵獲嘅樣本往往重要重些少。證實到最大嘅樣本係 3.13 公尺長，166 公斤重（計埋未消化嘅食物）。
薩氏巨蜥（Varanus salvadorii，又叫鱷魚巨蜥）比科莫多龍更長，但係比較瘦，冇咁重。

生活習性
科莫多龍係肉食性嘅，獵食生嘅獵物。佢哋會靜雞雞走近獵物，然後突襲，短跑幾步時速可以有成20公里。科莫多龍食獵物嘅腐肉。論智慧、社會性、個性、學習能力等，都足以同其他頂尖哺乳動物（好似獅子）有得比。
科莫多龍嘅獵食範圍好闊，野豬、山羊、鹿同水牛都啱。喺野生環境度，科莫多龍會甚至獵食後生嘅同類。偶然會獵食人同人嘅屍體。從發現到而家，已經有 12 個人以上俾科莫多龍咬死，不過，據報亦有患上敗血症唔死得嘅。
科莫多龍會喺5至8月交配，9月生蛋。乸會將蛋生喺地底或樹窿嚟保護佢哋。一竇平均有 20 隻，孵化期係 7 個月。但係，人工孵化嘅科莫多龍，一般唔識自衛，多數會死。頭幾年，BB 科莫多龍一般會住喺樹上，喺樹上生存機會好啲。大概 5 年就成熟，會生到 2 公尺咁長，最多有 30 年命。

研究史
歐洲人喺1910年第一次發現佢哋。1912年後，爪哇島茂物（Bogor）嘅動物學博物館主館 Peteruwens，出版一份該主題嘅報告，令世人知得多一啲。1980年，科莫多國家公園成立，幫手保護科莫多龍嘅族群。即使今時今日，啲報紙雜誌重經常用「食人獸」，「殘酷」呢字眼嚟形容佢哋。
香港無綫電視派藝員同攝製隊，去科莫多島搵科莫多龍。節目叫「極地歷險系列之勇闖恐龍島、帛琉獵奇」。節目入面，三位主持林峯、鄧健泓同趙翠儀長途跋涉去到「恐龍島」。無綫成為亞洲第一間喺嗰個島拍嘢嘅電視台。由於科莫多島與世隔絕，隊人只係住喺由木柱撐起嘅棚屋。夜晚，科莫多龍不時爬近棚屋，棚屋採用離地設計令科莫多龍上唔到去。據村民所講，科莫多龍絕少襲擊當地人，幾日嚟，攝製隊近距離睇科莫多龍嘅擸食，重俾科莫多龍追。
科譽

科譽（香港）有限公司（英文：POSH Office Furniture，全名Project Office de Sun Hing，簡稱POSH），前身係一間香港公司，叫做新興鋼具，嚮1959年創立。嚮1994年，新興鋼具開咗呢間科譽（香港）有限公司，註冊 POSH 做商標，賣時尚辦公室傢俬。
POSH 嘅執行長係嚴志明。嚮1990年代起同美國上市公司Herman Miller office equipment合作，互相幫手開發大中華市場分銷網絡。而家，科譽（中國）POSH嚮中國大陸嘅產品陳列室包括北京、南京、上海、杭州、西安、寧波、成都、東莞、昆明、深圳、廣州咁。
科譽 POSH 嘅香港總部嚮駱克道瑞安中心，香港陳列室包括嚮灣仔軒尼詩道、中環香港貿易中心、油麻地彌敦道、旺角塘尾道新興鋼具商業大廈、尖沙咀柯士甸路咁。新興鋼具廠倉庫同工場嚮香港油塘四山街油塘工業大廈，而生產基地嚮中國大陸東莞。

產品
嚮香港電影《無間道》裏面，香港警察寫字樓所用嘅傢俬係POSH出品。尤其係男主角劉健明坐嗰張大班椅。
瑪薛娜盧莎

瑪薛娜盧莎（英文：Masiela Lusha，1985年10月23號—），係美國電影女演員，憑住演出2009年電影《血戰新世紀》而出名。
瑪達

瑪達 (足球員)：巴西女足球員，2001年世界足球小姐得主。
瑪蓮勒龐

瑪蓮·勒龐（又譯瑪琳·勒龐、馬琳·勒龐、馬林·勒龐等；法文：Marine Le Pen，1968年8月5號—），全名瑪麗雍·安·披蓮·勒龐（Marion Anne Perrine Le Pen），係法國政治人，極右國民陣線創辦人尚－馬里·勒龐個孻女，2011年開始做國民陣線主席。佢2017年參選第11屆法國總統選舉，第一輪投票攞兩成一選票排第二。
瑪西巴圖

瑪西巴圖（又叫瑪希；1980年10月10號—），係額爾古納樂隊嘅隊長同低音結他手。

經歷
2003年，佢出咗第一張專輯《額爾古納》。2009年4月，佢出咗《往日時光》專輯；同年7月，佢出咗細碟《信念》。
第一次中東戰爭

第一次中東戰爭 (英文：1948 Palestine war、阿拉伯文：النَكْبَة‎，直譯 「大災難」、希伯來文：מלחמת העצמאות‎，直譯 「獨立戰爭」)，又可以叫做1948年巴勒斯坦戰爭，係一次由1947年到1949年期間，以色列同阿拉伯聯盟之間打嘅仗。
喺打緊仗期間，兩邊都有同對方做去人性化嘅行為，包括屠殺同強制遷徙等等嘅暴力。其中阿拉伯人承受嘅，就成為咗巴勒斯坦人大逃亡，估計有大約70萬人成為咗難民。
喺政治方面，猶太社群成功令以色列復國，不過阿拉伯社群未能夠同巴勒斯坦人立國。雖然大家都會喺打完仗之後簽1949年停火協議，不過仍然解決唔到咁嚴重嘅矛盾，造成咗將會搞幾十年都搞唔掂嘅以巴衝突，而呢場仗亦都只係流流長嘅中東戰爭之中嘅第一場。

歷史
喺1947年11月29號，聯合國大會通過咗181號決議，分割英屬巴勒斯坦做猶太國同阿拉伯國。猶太方面就接受咗呢個方案做「最低要求」，不過阿拉伯方面就完全拒絕分割，要求成笪地落入佢哋自己嘅控制度。
喺冇耐之後，兩邊就開始打；因為當時成笪地仍然係屬於英屬巴勒斯坦，所以就屬於內戰，而英國亦都會間唔中插下手，嚟嘗試㩒停是但一邊嘅暴力。喺1948年3月開始，猶太軍隊開始由之前嘅防守改做進攻，為成立以色列國鋪路。
到1948年5月14號，英屬巴勒斯坦嘅時限到咗，而猶太組織亦喺同一日讀出《以色列獨立宣言》，以色列正式立國。喺之後嗰日，阿拉伯聯盟參戰，目標係剷走呢個新嘅國家，回復返阿拉伯人嘅民族自決權同埋對呢笪地嘅管治。兩邊曾經喺6月尾有過一段停火，不過大家其實都冇打算收工，只係當抖下同埋用嚟重組自己啲軍隊。
喺停火完咗之後，大家就即刻又打過：埃及由西南面、約旦同伊拉克喺東面、而黎巴嫩同敘利亞就攻北面，嘗試經過包圍以色列嚟打贏佢。不過，以色列軍隊多得嚟自美國同蘇聯兩邊嘅軍事援助，唔單只冇輸到，仲打返轉頭，最終攞埋巴勒斯坦地區78%嘅地。
喺之後嘅1949年停火協議，以色列可以保住贏咗嘅地，埃及控制咗加沙走廊，而約旦就控制咗西岸地區，激烈嘅戰鬥終於告一段落。
第一次巴爾幹戰爭

第一次巴爾幹戰爭（粵拼：dai6 jat1 ci3 baa1 ji5 gon3 zin3 zang1）係20世紀初期，歐洲地區嘅軍事衝突同對抗嘅開端，標誌住解決近東問題嘅第一步。
結果巴爾幹同盟打贏，鄂圖曼帝國冇咗喺歐洲嘅八成領土。
第一次做人

《第一次做人》係中國歌手太一出嘅第一張專輯。喺2019年12月13號發行。

簡介
呢隻碟收錄咗9隻歌。
第一次個人創作專輯

《第一次個人創作專輯》係馬來西亞籍臺灣歌手光良嘅首張創作專輯，喺2001年5月10號正式發行。
第一次布匿戰爭

第一次布匿戰爭係羅馬共和國同迦太基之間第一次嘅布匿戰爭，由羅馬同迦太基爭奪西西里島而起，打咗23年（前264年-前241年）。
場仗主要喺西西里島同埋鄰近水域打。前256至前255年，羅馬試過進攻迦太基，打到迦太基曾經有意求和。持續嘅戰鬥令兩國都有重大嘅人命同埋資源損失，最後迦太基都係同羅馬講和，並向羅馬賠款同埋撤出西西里島。
米高夏雲拿

米高夏雲拿（荷蘭文：Mike Havenaar；1987年5月20號—）係荷蘭裔日本足球員，司職前鋒，日本足球代表隊成員。
米高堅

米高堅（Michael Caine，1933年3月14號—），係英國演員，英倫倫敦出世，憑《姊妹情深》同《總有驕陽》分別攞到1986年同1999年奧斯卡金像獎最佳男配角。
米高卡尼

米高卡尼（粵拼：mai5 gou1 kaa1 nei4；英文：Michael Kearney；1984年1月18號—），全名米高奇雲卡尼（mai5 gou1 kei4 wan4 kaa1 nei4 ；Michael Kevin Kearney，美國音：/ˈmaɪkl̩ ˈkɛvɪn ˈkɑɹ.ni/），係美國夏威夷州檀香山市人，佢係一位超級神童。喺佢17歲嗰陣，因為入咗學院度做咗老師去教書，成為成個美國啲人猛咁討論嘅話題。佢因為8歲就入咗大學，而俾健力士世界紀錄大全列為世界上最後生嘅大學生。

生平
米高卡尼之所以成為神童，係因爲喺佢重細個嗰陣，佢家長畀佢喺屋企度自學，尤其係佢阿媽嚟敎佢（佢阿媽係美籍日本人）。米高卡尼細個嗰陣患有專注力失調過度活躍症，而佢家長拒絕咗列他蓮（英文：Ritalin）呢啲藥品。佢妹妹——麥根（Maeghan）都係神童。
米高卡尼4個月就開始識講嘢。半歲嗰陣講咗畀兒科醫生一句：「我嘅左耳仔唔好彩感染咗病毒。」之後，佢就喺10個月（未到1歲嗰陣）就開始學閱讀。米高卡尼喺4歲嗰陣，莊學堅斯（Johns Hopkins）畀咗佢幾條比較難嘅數學多項選擇題嚟測試，而佢喺未經過呢方面嘅學習同考試就攞咗好高分嘅成績。
就係噉，佢就即刻保送到加州奴華圖市（Novato）入面嘅聖馬連高中（英文：San Marin High School），佢凈係喺高中學咗1年（1990年）就畢咗業。嗰陣時佢先至得6歲。結果1990年就俾加州所挪馬郡（Sonoma County）嘅聖達羅沙初級學院（英文：Santa Rosa Junior College）錄咗佢入去讀咗2年，米高卡尼8歲就攞到地質學嘅副學士學位，俾健力士世界紀錄大全列為世界上最後生嘅畢業大學生。佢10歲嗰陣重收到南阿拉巴馬州大學頒發嘅人類學學士學位。

探索同教學
米高卡尼喺14歲嗰陣，就喺中田納西州大學（英文：Middle Tennessee State University）以生物化學嘅碩士學位畢業，佢寫嘅118頁紙嘅畢業論文入面就講咗同胸苷磷酸化酶嘅同位素動能反應特效。喺探索方面，佢關注緊原子合成嘅糖基轉移酶嘅活躍性。之後呢個紀錄寫入咗健力士世界紀錄大全入面，佢係世界上最後生嘅研究生，但係，佢嘅「世界最後生嘅碩士」俾印度嘅達他格阿華他督斯打破咗。

遊戲經歷
2006年10月：佢喺美國嘅GOLD RUSH節目入面贏咗$100,000美金返嚟。
2006年11月：佢喺美國嘅娛樂之夜（英文：Entertainment Tonight）節目入面贏咗大獎，攞到$1000000美金。
2008年4月25號、28號：佢喺美國嘅百萬富翁節目入面，玩到$25000美金就攞錢走咗。
2009年6月14號：佢挑戰美國嘅百萬美金密碼（英文：Million Dollar Password）節目，玩到淘汰賽就輸畀擂主之後出局。
米高安哲羅·安東尼奧尼

米高安哲羅·安東尼奧尼（Michelangelo Antonioni，1912年9月29號—2007年7月30號）係意大利現代主義電影導演。

生平
安東尼奧尼喺意大利北部小城費拉拉出世。佢家境富裕，童年同青少年時期都過得無憂無慮。細個嘅時候，佢喜歡做木偶同埋替木偶設計大屋。佢之後學習油畫，尤其鍾意畫人像畫。高中後，佢入咗博洛尼亞大學，攞咗個經濟學學位，但係讀大學時，佢已經開始成為電影發燒友，經常為報紙寫影評同電影理論，亦嘗試拍攝一部有關瘋人院嘅紀錄片，不過開拍時因燈光令病人恐慌，情況混亂而被迫停機。
1940年，佢訥開家鄉去羅馬學做導演，決心以電影做終生職業。1942年，佢為羅索里尼（Roberto Rossellini）做編劇，之後為福基隆尼（Enrico Fulchignoni）做編劇同助導，邊做邊學令佢充份掌握拍電影嘅技巧。佢決定再嘗試拍紀錄片。1943至1950年，佢拍咗幾部紀錄短片，其中《Gente del Po》、《N.U.》同埋《La Villa dei Mostri》大獲好評，冷靜嘅觀察手法，同對人物嘅重視態度，令佢成為意大學新寫實主義先驅者。
1950年，佢開始拍第一部劇情片《某種愛的紀錄》，簡單嘅故事配以獨特嘅影機運動，跟住演員嘅一舉一動，成為佢獨特嘅風格。1960年代初期，佢嘅風格已經完全成熟，而佢亦完成佢最出名嘅三部曲（1960年嘅《迷情》、1961年嘅《夜》、1962年嘅《情隔萬重山》），當中探索人與人嘅疏離關係，與及現代人處於個別環境（如：大都市）嘅孤寂感。《迷情》當年係康城首映曾引來觀眾噓聲，不過亦有評論家持相反意見。《迷情》勇奪當年康城評判團特別獎，而佢亦憑呢齣電影登上大師級導演台階。
係意大利拍完佢第一部彩色片《赤色沙漠》後，佢走到英國以英語拍成《春光乍洩》。片中透過一個攝影師，講及現實嘅真實與虛構雙重概念。呢套片亦成為佢最畀人認識嘅電影。佢之後去到美國拍《無限春光在險峰》，又去北非拍《過客》。1972年，佢為電視台到中國拍成長達兩小時嘅紀錄片《中國》。
晚年，佢產量好少。1985年，佢中風後行動不便兼冇咗說話能力，沉寂影壇十年。1995年，佢得到溫．雲達斯(Wim Wenders)嘅協助，拍成《雲上的日子》。
佢除咗拍電影，亦有寫作同繪畫，出版過短篇小說如《在泰伯河上的保齡球道》、畫集《醉人的山丘》⋯⋯。佢認為繪畫寫作同電影冇分別，都係用嚟研究如何觀察事物。

風格
影評人羅卡話，安東尼奧尼係「現代電影嘅先知」，「他對現代物質文明急遽膨脹下人際關係被大環境所疏遠，造成人的迷失、孤立，愛的枯楬，以及人對變動的現實愈來愈難以把握等現像都有敏感過人的解釋。更難得者，他能率先以極其精確，新異的電影語言，努力不倦地探索著這些對文明人來說既是永恒也是急逼的命題。」
馮若芷就話，安東尼奧尼其中一個深刻母題，係運用唔同嘅幾何圖形去框住女性嘅臉孔或身軀。門框、窗框、畫框、屋樑、欄槓，室內設計既美學，已變成束縛女性情慾嘅工具。黃愛玲認為，安東尼奧尼世界裡面嘅男人多寡情薄義，唔值得女人鍾愛，例子有《女朋友》、《流浪者》、《迷情》。
米高列特

米高列特（粵拼：mai5 gou1 lit6 dat6；英文：Michael Redd，英文讀音：[ˈmaɪkəl rid]；1979年8月24號—）係美國一職業籃球員，俄亥俄州哥倫布人，司職得分後衞，2000年畀密爾華基公鹿喺選秀會揀中之後加入NBA，先後效力密爾華基公鹿同埋鳳凰城太陽。
佢以出色嘅三分球投射能力見稱，亦曾經係NBA單節入三分波最多嘅球員（8個）。
米高基頓

米高基頓（粵拼：mai5 gou1 gei1 deon6，英文：Michael Keaton，1951年9月5號—）係個美國嘅男演員，喺1975年出道，出名嘅作品有《蝙蝠俠》同《飛鳥俠》。
細葉欖仁

細葉欖仁（粵拼：sai3 jip6 laam5*2 jan4；學名：Terminalia amtay／Terminalia neotaliala），又叫非洲欖仁（fei1 zau1 laam5*2 jan4）、法國枇杷（faat3 gwok3 pei4 paa4）或雨遮樹（jyu5 ze1 syu6），係使君子科欖仁屬嘅落葉喬木，原產非洲熱帶地區。佢係一個海岸防護樹種。

形態
樖嘢嘅樹枝係分層生喺主幹嘅四周圍，每層都係水平兼有序噉向四周圍噉散開啲樹枝出嚟，而枝椏係比較軟熟。樹葉有短絨毛嘅枇杷形；雖然佢嘅樹比較高，但係樹枝幹比較軟熟。佢一般喺春天同夏天嗰時開花。

適應環境
呢種樹木既禁（kam1）強風吹、又禁（kam1）鹽分。

用途
細葉欖仁可以用嚟做觀景樹，亦可以用嚟做行道樹。
細葉紫薇

細葉紫薇（粵拼：sai3 jip6 zi2 mei4；學名：Lagerstroemia indica）係千屈菜科紫薇屬嘅一種落葉嘅喬木仔或灌木，原產地喺中國、南亞同大洋洲北邊。而家大多數嘅細葉紫薇都喺中國嗰度種。

形態
呢樖嘢一般喺5——9月開花。

用途
紫薇唔單止可以用嚟做觀景植物嘅同時，重可以用嚟做行道樹、遮蔭樹同林浴樹，甚至可以用嚟做藥用植物。

藥用價值
紫薇嘅根、葉、樹皮同花可以用嚟做藥。佢有以下呢啲功效：
細葉榕

細葉榕（粵拼：sai3 jip6 jung4；學名：Ficus microcarpa；英文：Chinese Banyan），又嗌正榕（zing3 jung4）、山榕（saan1 jung4）、小葉榕（siu2 jip6 jung4）、雀屎榕（zoek3*2 si2 jung4）、千根樹（cin1 gan1 syu6），樹一種，榕一種，係桑科榕屬嘅常綠大喬木。原產地係中國華南，尤其廣東、廣西、福建；香港原生樹，一般喺熱帶同亞熱帶嘅地區入面先至見到。另外，佢嘅衍生品種黃葉榕係種灌木。

形態
佢嘅樹枝嗰度成日抌啲垂直嘅氣根落嚟，加上佢嘅樹冠比較大，枝葉又比較密。佢嘅生長速度比較快兼壽命長。

用途
細葉榕係主要庭院、行道樹、防護樹嘅品種嘅同時，甚至係鄉土樹種。由於佢可以獨木成蔭，所以入面成日都有雀仔嚟呢度玩。呢種樹既可以抵抗到大氣污染嘅同時，又可以做盆栽景都得。

習性
佢鍾意喺有陽光兼高溫多濕嘅天氣嗰度生。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
榕樹嘅葉同氣根都可以入藥。佢嘅主要功效有：
樹葉：
清熱，解表，化濕嘅功效。成日用嚟醫流行性感冒，瘧疾，支氣管炎，急性腸炎，細菌性痢疾，百日咳。
氣根：
出汗，清熱，透疹。成日用嚟醫感冒發高燒，扁桃體炎，風濕骨痛，跌打損傷。

衍生物種
黃葉榕（簡稱「黃榕」）
黃葉榕係細葉榕嘅一個衍生物種，佢嘅學名係Ficus microcarpa var. Golden Leaves，呢種樹同雷州榕唔一樣嘅係，佢嘅樹葉係淡嘅黃綠色同翠綠色，甚至樖嘢都好矮吓，好似啲灌木噉，啱嗮嚟做公園嘅綠籬。
細谷佳正

細谷佳正 ，係日本嘅一個男配音員，出名嘅配音作品有網球王子同幻影籃球王。

配音作品一覽
呢個表唔完整，歡迎加料。
細葉桃花心木

細葉桃花心木（粵拼：sai3 jip6 tou4 faa1 sam1 muk6；學名：Swietenia mahagoni）；第個名係非洲桃花心木（fei1 zau1 tou4 faa1 sam1 muk6）或先加樹（sin1 gaa1 syu6）；佢係楝科桃花心木屬嘅常綠或半落葉喬木，原產地喺中美洲嗰帶同南美洲嘅熱帶地區，而家喺中美洲同中國內地大多數地方都可以搵到佢。

形態
成樖嘢有＞25m高，樹徑有4m，尤其係基部可以擴大成板根。而佢一般喺每年春末夏初嗰時開花。

用途
細葉桃花心木可以用嚟做行道樹、庭院樹同埋校園樹。甚至由於佢啲木材成分係紅木，比較硬淨嘅關係，佢重可以用嚟整家具都得。但由於佢成日俾人猛咁斬，所以近排俾植物研究學家將佢列入咗瀕危植物。
細說當年話西部

《細說當年話西部》（The Ballad of Buster Scruggs）係套美國嘅西部電影、劇情片，片長133 分鐘，喺2018年9月上畫。
細葉桉

細葉桉（粵拼：sai3 jip6 on1；學名：Eucalyptus tereticornis）；第個名係風吹柳（fung1 ceoi1 lau5）；佢係桃金娘科桉屬嘅常綠喬木，喺澳洲嘅東邊地區嗰度比較多。

形態
呢樖嘢嘅生長週期係2米每直徑，一般都生到喺20——50米高到。而樹幹方面，佢係直筆甩到鬼，甚至成日有超過一半嘅樹木高度嗰度都係冇分岔嘅。而啲樹皮方面，成日就一大窟冇規律嘅嘢，結果喺呢樖圓轆轆嘅樹幹嗰度都出咗白、灰、藍色啲斑出嚟。而呢啲噉嘅嘢喺唔同時間入面都喺樖樹度出嚟。
而樹葉嘅樣方面，佢係非常之窄兼有披針嘅樣，有10——20cm長，而且係一次過差唔多3cm咁闊。而開花嘅方面，佢喺5——6月開花，而且一次開7——11隻到。

藥用價值
維基百科嘅醫學類文章只係提供參考，並唔係醫療意見。閣下如果有任何關於健康嘅問題，請諮詢專業醫護人員。
細葉桉嘅葉可以做藥，內服可以醫感冒，咳，氣脹腹痛，痢疾，跌打損傷；外用可以醫毒瘡，潰瘍，甚至可以用嚟整沖洗消毒劑都得。
細葉芒

細葉芒（粵拼：sai3 jip6 mong1；學名：Miscanthus sinensis）係禾本科芒屬嘅草本植物，原產亞洲東邊，而家喺中國大陸、臺灣、朝鮮半島同日本都可以搵到。佢亦係種防水土流失嘅淨化環境植物。

樣
植株高0.8～2m，好少有4m，有地下莖；頂似弓。葉纖細；長大概18～75cm，闊大概0.3～2cm。花屬圓錐花序，花色冇固定，但規律從最初嘅粉紅逐漸變紅，秋初轉銀白。

用途
稈纖維可以整紙、柴油或建築材料、飼料等。喺歐洲東北邊，部分地區發電廠直接燒區轉為電能，重有時發酵成酒精做燃料。
細葉青岡

細葉青岡（粵拼：sai3 jip6 cing1 gong1；學名：Quercus myrsinifolia）係殼斗科櫟屬嘅常綠喬木，喺中國長江流域以南各省份同越南、老撾、南韓、日本、比利時地區都可以搵到。

用途
佢嘅梗同樹皮、果殼可以做木材，籽可以整漿紗。
細谷一郎

細谷一郎（1946年1月21號—）係日本足球員，司職前鋒，曾經喺1978年爲日本足球代表隊出場4次，入咗1球。
畢律民分區

畢律民分區（英文：Brodmann area）係一個腦區，根據細胞結構將大腦皮層劃分為一系列解剖區域。神經解剖學入邊嘅所謂細胞架構（英文：Cytoarchitecture），意指啲神經元嘅組織方式，係喺染唨色嘅腦組織度觀察得到。
畢律民分區最早由德國神經學家鈳比尼恩·畢律民（德文：Korbinian Brodmann）提出，佢個分區系統包括有52個區域喺每個半球入邊。其中一啲區域而今經已得到細分，例如23區着分過、成為23a同23b區等。
從物種間啲差異嚟講，同一分區號碼即使相同，都唔一定代表話喺唔同物種之間啲區域係相似嘅。
畢宿五

畢宿五（Aldebaran）係金牛座最光嘅星，係粒距離太陽約莫65光年嘅紅巨星。
畢彼特

畢彼特（Brad Pitt，1963年12月18號—）係個美國電影男演員，1995年憑《十二猴子》攞金球獎最佳電影男配角。2019年，佢親自監製兼主演的科幻巨作《星際任務》（Ad Astra），非常壯觀同有詩意。
畢宿星團

畢宿星團係個喺金牛座嘅疏散星團，距離地球151光年，亦係最近地球嘅星團。
畢取

畢取，係番禺人（古時番禺大概等如今日嘅廣州），西漢時被封做膫侯。

生平
畢取原本係西漢時南粵國人。前112年，漢朝嘅樓船將軍楊僕征伐南粵，用火攻番禺嘅東南面，南粵王命令畢取應戰。剛好漢朝伏波將軍路博德派兵潛入南粵軍營，向眾將士招降，畢取於是就投降西漢，後來被西漢封做膫侯。
畢士大池邊醫病

畢士大池邊醫病係《聖經》記載耶穌嘅神蹟之一，記載喺《約翰福音》5章2-9節。

聖經譯文
「
喺耶路撒冷，靠近羊門有一個池，希伯來話叫畢士大，池邊有五個柱廊；裏面瞓咗好多病人，有盲眼嘅、跛腳嘅、癱瘓嘅。（有啲古卷加多：佢哋喺嗰度等池水轉動，因為佢哋相信每隔一段時間，主嘅天使落嚟攪動池水，水郁之後，最先落到池嘅病人，無論乜嘢病，都醫得好。）喺嗰度有一個人，病咗三十八年。耶穌睇見佢瞓喺度，知道佢病咗好耐，就問佢：「你想唔想好返呀？」病人答話：「先生，水攪動嘅時候，冇人將我放落池度；當我正想落去嘅時候，已經有人先過我落去。」耶穌對佢話：「起身，拎起你張床行啦！」嗰個人即刻好返，拎起佢張床走咗。
」

概覽
按照猶太人傳統，耶穌係喺五旬節嗰陣上去耶路撒冷，喺畢士大池邊醫好咗一個長期病患者。「畢士大」意思即係「憐恤之家」。聖經細字缺乏其他經文支持，古抄本亦唔一致，「天使」攪動池水，令到佢有醫治能力只係一個傳說，但係上帝嘅仔耶穌卻具有真正嘅醫治能力。佢聽到有個癱瘓嘅人講出自己嘅難處，睇出佢有悔罪嘅心，就醫好佢，亦勸勉佢重整生命。
終極封鎖線

《終極封鎖線》（The Last Stand）係2013年1月首播美國片，係槍戰片，又伙犯罪片、驚悚片加動作片，阿諾舒華辛力加主演。
套戲嘅宣傳海報寫住「嚮我面前冇人可以企硬」。

劇情
前洛城警長（阿諾飾）到美國邊境鎮仔，遇上集團大毒梟逃至，企圖過境至墨西哥。阿諾同搭檔使出渾身解數、出重火力捉拿毒梟歸案。
終極街頭魔法王

《終極街頭魔法王》（英文：The Ultimate Street Sorcerer）係香港無綫電視嘅魔術表演節目，由甄澤權、林盛斌、翟威廉、陸浩明、何雁詩、林穎彤做主持，「街頭魔法王系列」第五輯作品，喺2017年10月16號到10月27號香港時間逢禮拜一到五22:30到23:00喺翡翠台播。節目同系列各輯一樣都係用表演街頭魔術做主題。
終端機

終端機（英文：terminal）係一種接駁電腦，等用家可以用電腦嘅舊式架罉，通常有熒幕同鍵盤，直接透過串連式介面輸入同輸出文字內碼同控制碼（英文終端機通常用7位元嘅 ASCII，但係可能會用 ASCII 或者 ISO-2022 嘅控制碼做擴展）。駁去嘅通常係大型電腦（mainframe）、中型電腦（midframe）或者小型電腦（minicomputer），但係如果操作系統支援（例如類Unix系統），亦都可以駁我哋而今一般用嘅所謂微型電腦。如果係微型級以上嘅電腦，一架電腦通常會駁多過一架終端機。
終端機唔係電腦，淨係識顯示文字資料（有啲會識畫圖），但係亦都唔係電腦熒光幕，唔識處理視訊。
而今喺 Linux 或者 BSD 系統都仲用得終端機。

對 Unix 嘅影響
Unix 用家接駁電腦嘅方法本來就係終端機，變咗串連式介面嘅輸入同輸出全部都當成終端機（terminal character device，簡稱 tty）處理，甚至用網絡做連線嘅介面都叫做 ｢偽終端機｣（pseudoterminal，簡稱 pty）。
Unix 亦都因為要整文字介面嘅時候易啲，將好多牌子嘅終端機抽象化，整咗一套叫 curses 嘅函式庫；因為 curses 將輸出做咗好多嘅最佳化，輸出嘅字跳來跳去，令到 Unix 嘅文字介面同而今市面上嘅熒幕閱讀器並唔相容。

對 Microsoft 系統嘅影響
MS-DOS 嘅 command.com 同新版 Microsoft Windows 嘅 cmd.exe 都支援 VT100 系終端機嘅部分格式化功能，Microsoft 叫呢啲做 ANSI escape codes，通常寫手稿或者改命令提示符先會用。

取代品
喺 X 視窗系統出現之後有所謂 ｢X 終端機｣，其實係一種內置熒幕嘅電腦。
喺 Unix 以外嘅世界用嘅係電腦熒光幕。
而今喺電腦上面嘅所謂 ｢終端機｣ 其實係終端機模擬器，即係扮某牌子某型號嘅終端機嘅公用程式。
終極密碼

終極密碼係一個團體遊戲，呢種遊戲需要至少3個人嚟玩。

玩法
個組之中，揀其中一個人嚟做莊，喺心入面揀定個密碼，不過唔講出口。佢跟住畀大家一個數目字嘅範圍，一般都係1–100。之後，其他每個人都要喺個範圍入面揀一個數目字，目標係唔好揀中。每揀一個數，個範圍就會基於嗰個數目字嚟收窄，一路直到揀中嗰個就輸。
終氏

終（粵拼：zung1）係唐人姓氏，喺《百家姓》裏頭排第344位，依家經已冇乜人用。
呢篇終氏係同姓氏有關嘅楔位文章，重未寫完嘅。麻煩你幫手充實佢。
終端使用者授權協定

終端使用者授權協定（英文：end-user license agreements，英文縮寫：EULA）係指軟件開發者或者發行者授權用戶使用特定軟件產品時嘅規定，大多數私有軟件會有呢個協議，如果唔接受就冇得安装。不過自由軟件就比較少有呢個協議，例如GPL係一種授權協議，但唔限最終用戶。一個例外係Firefox有註冊商標，Mozilla基金會用咗呢個協議保護Firefox嘅商標。
一般情况下，一部預裝Microsoft Windows嘅電腦，開始用之前一定要接受EULA先可以啟用系统，根據Windows EULA嘅規定，用户可以選擇聯絡供應商商討退貨，用其他操作系統代替。
翠屏邨

翠屏邨（英文：Tsui Ping Estate）係香港一個公共屋邨，喺九龍觀塘區觀塘翠屏道，由翠屏（北）邨同翠屏（南）邨組成。
翠亨站

翠亨站（粵拼：cui3 hang1 zaam6；英文：Cuiheng Station）係廣珠城際軌道交通一個未開嘅站，個站起響廣東省中山市南朗鎮翠亨村附近，係城軌北行入到中山嘅第一個站。雖然個站嘅主體結構已經喺2011年1月7號落成，但係到而家仲未開，所有車都會飛站。
翠屏（北）邨

翠屏（北）邨係香港嘅一條公共屋邨，喺九龍觀塘翠屏道19號，一共有12座樓，1982年入伙。
翠屏（南）邨

翠屏（南）邨係香港嘅一條公共屋邨，喺九龍觀塘翠屏道18號，一共有7座樓，1989年入伙。
翠亨

翠亨，又叫做翠享村，亦有寫蔡阬或翠阬，係中國一村，喺廣東中山，市治石歧東南，澳門之北。村因孫文鄉下而名聞於世，孫乃中華民國之父。地有孫中山故居紀念館。

地理
位置東經一百一十三度卅一分，北緯廿二度廿六分，依山傍海。

史
翠亨之地，大明同大清都係香山縣地。大清康熙年間，馮麥兩氏所村，後那尾附近嘅崖口村搬來嘅楊陸兩氏，齊齊開辟。初名蔡阬，阬卽係坑，因村前有水坑，由西南流向東北入海。乾隆十五年，卽一七五零年，《香山縣志》記蔡阬。道光七年，卽一八二七年，《香山縣志》記翠享。一九三四年，《廣東全省地方紀要》記翠阬。
十九世紀六十年代，翠亨有十氏。當中陸氏較爲出名，孫文由細玩到大嘅陸浩東，都係出自翠亨。
翠享村歸入南朗鎮。後尾翠亨村升爲鎮，同崖口村、下沙村、石門村，曾共立翠亨村鎮。一九八八年鎮解散，又拼返入南朗鎮。

史蹟
因爲頻海，舊時強盜橫行，全村立有圍牆，有四道閘，現只存其二。
翠屏道

翠屏道（英文：Tsui Ping Street）係香港九龍觀塘一條馬路，由觀塘道同鯉魚門道交界開始，去到協和街。
翠兒

翠兒（粵拼：cheui3 yi4，英文：Tweety Bird，「tweety」又譯做翠迪雀 粵拼：cheui3 dik6 jeuk3、崔迪 粵拼：cheui3 dik6、崔蒂 粵拼：cheui1 dai3、崔弟 粵拼：cheui1 dai6）係Looney Tunes動畫系列裏面出現嘅一個卡通雄性黃色金絲雀。佢成日同阿寶（英文：Sylvester the Cat）做冤家式拍擋。佢個身係黃色、眼藍色、個頭同隻腳好大、眼睫毛好長、頭上面有三條毛。
翠兒喺動畫片《兩隻小猫的故事（英文：A Tale of Two Kitties）》中首次亮相

簡介
喺傳統嘅Looney Tunes動畫，例如《阿寶與翠兒的懸疑劇場（英文：The Sylvester & Tweety Mysteries）》中，翠兒係好聰明嘅。佢喺老婆婆面前扮得好可愛，但係對天敵「阿寶」就好殘忍，令到佢避開咗好多畀人食嘅危險。而喺最新版嘅Looney Tunes卡通《The Looney Tunes Show》入面，喺老婆婆嘅回憶中提及二次大戰時，翠兒曾經幫助當時身為女特務嘅老婆婆阻止德軍偷走羅浮宮嘅藝術品同艾菲爾鐵塔，間接講明翠兒同自己相識嘅經歷。
而喺《Baby Looney Tunes》入面，佢嘅大細無改變到，但係個樣同行為都完全可愛化，無傳統Looney Tunes咁惡。

起源
翠兒喺1942年由卜·克蘭佩特（Bob Clampett）執導嘅《兩隻小貓的故事》(A Tale of Two Kitties) 中首次露面，但係直到五年後先同「阿寶」（Sylvester the Cat）配對。1947年卡通片「Tweetie Pie」係佢哋之間第一次相互對峙。呢部卡通片曾經攞過奧斯卡金像獎，之後仲有好多唔同嘅卡通片。

個性
翠兒喺鮑勃·克蘭佩特（Bob Clampett）嘅卡通首次露面時，佢係一個好鬥嘅角色，成日整古同挫敗阿寶，甚至喺阿寶跌緊落地嗰時踢佢。翠兒最引人注目嘅惡意行為係《Birdy and the Beast》漫畫。阿寶追住翠兒直到阿寶記得佢唔識飛，最尾搞到阿寶跌咗落地。翠兒憐憫咁講 (大聲，強硬，用男性化嘅聲講)「Awww, the poor kitty cat! He faw down and go BOOM!!」

設計
翠兒嘅最初設計係根據Bob Clampett嘅孲𤘅子相。喺「兩隻小貓的故事」（A Tale of Two Kitties）入面，翠兒講嘅嘢好奇怪，佢誤讀咗好多字，例如「pussy cat」翠兒讀咗做「puddy tat」。翠兒最初個名叫Orson，但係好快就改咗做翠兒，因為佢嘅第二個漫畫《Birdy and the Beast》（1944年）已經用咗佢依家個名。
第5屆白俄羅斯總統選舉

第5屆白俄羅斯總統選舉響2015年10月11號舉行。
白俄羅斯總統盧卡申科一如預期，喺選舉中攞到壓倒性勝利，第五次贏出，有民眾認為選舉不公，上街抗議。

盧卡申科
做咗總統廿一年嘅盧卡申科，被形容係歐洲最後獨裁者，任內大力掃除異己。選舉當日帶埋佢十一歲嘅仔響明斯克投票。響大部份反對派領袖都被禁止參選，或者抵制選舉嘅情況下，盧卡申科講明，如果得票率少過上屆八成左右，都唔滿意。今次同佢角逐嘅只有兩個親政府政黨領袖，同一個知名度唔高嘅反對派人士。

結果
選舉委員會初步點票結果話，盧卡申科得票率八成四左右，攞到壓倒性票數贏出。

後續
盧卡申科成功連任嘅消息傳出之後，近百個示威者響首都明斯克街頭抗議選舉不公。
身在德國、本身係白俄公民嘅應屆諾貝爾文學獎得主，阿列克西耶維奇曾經呼籲杯葛選舉，認為響極權國家投票畀邊個唔重要，重要嘅係由邊個來點票。

分析
盧卡申科一直採取親俄羅斯立場，同俄羅斯總統普京關係密切。分析認為，俄國吞併克里米亞之後，唔少白俄人認為，雖然盧卡申科唔能夠改善國家經濟，但係國家總算和平穩定。盧卡申科8月釋放多個被囚嘅反對派人士，爭取西方國家解除經濟制裁。

盧卡申科培育接班人
外界關注鐵腕管治白俄廿一年嘅盧卡申科，正試圖建立北韓式嘅王朝政權，傳位畀細仔，雖然細仔只有十一歲，但一早就已經陪老豆出席重要場合，會見外國元首。
投票日，陪同盧卡申科到票站嘅唔係佢老婆，而係十一歲細仔尼古拉。兩個人嘅西裝、領呔都一模一樣，選票重係由尼古拉抌入票箱。反對派話已經做咗總統廿一年嘅盧卡申科，一心要捧尼古拉做接班人，建立北韓式嘅盧卡申科王朝。
年紀細細嘅尼古拉，早就見慣大場面，四歲就着軍服陪老豆主持閱兵。自此之後盧卡申科會見外國領袖嗰陣，尼古拉經常陪響隔離，今年9月，就同老豆到北京出席閱兵儀式，同中國國家主席兩公婆習近平同彭麗媛見面，跟住又響紐約聯合國大會，同美國總統兩公婆奧巴馬同米歇爾影相。
盧卡申科已經同老婆分居，傳媒話佢有唔少情婦，相信尼古拉係佢同前私人醫生嘅私生仔，雖然盧卡申科同另外兩個三十五同三十九歲嘅仔都有響政府做嘢，但係盧卡申科絕少同佢哋一齊公開露面。
白俄羅斯憲法規定總統候選人需要年滿三十五歲，如果尼古拉真係要參選總統，亦要等多廿四年，但係可以修憲降低年齡限制。
第5屆老撾國民議會選舉

第5屆老撾國民議會選舉響2011年4月30號舉行。
由於國民人數多咗，所以呢屆選舉亦加咗十七席出嚟，加埋有一百三十二席。

背景
呢次選舉有一百九十人出嚟選，其中有四十七人係女性。

結果
由九十九個男性、三十三個女性贏出，其中只有五個係獨立人士，其他全部都係老撾人民革命黨。三百二十四萬合資格嘅選民入面有成三百二十三萬人出嚟投票。
第5屆老撾最高人民議會選舉

第5屆老撾最高人民議會選舉喺1960年4月24號喺老撾舉行。
呢次選舉攞到最多席數嘅政黨係關於國家利益國防委員會，喺五十九席入面攞到三十四席。
第5屆澳門立法會選舉

第5屆澳門立法會選舉響2013年9月15號舉行。呢次選舉直接選舉就會選十四個議員出嚟，社團間選亦選出十二個議員出嚟。剩底嘅七個議員就由行政長官收到選舉總結算嘅十五日內委任。
第5屆烏克蘭總統選舉

第5屆烏克蘭總統選舉喺2010年1月17號舉行。呢次選舉係烏克蘭喺1991年從前蘇聯獨立之後嘅第五次總統選舉。
2010年1月17號，第一輪選舉入面攞到票嘅兩個候選人分別係反對黨領袖季莫申科同總理亞努科維奇，佢哋會喺2010年2月7號進行第二輪選舉決一勝負。
喺2010年2月14號，官方公布亞努科維奇攞到48.95%嘅選票而贏出呢場選舉。按照烏克蘭憲法第14條規定，贏出總統選舉嘅人應該等官方嘅正式選舉結果出嚟之後嘅三十日內喺烏克蘭國會入面宣誓就職。
而烏克蘭國會就將亞努科維奇嘅就職日期排咗喺2月25號。
2010年2月17號，烏克蘭最高法院因應季莫申科對選舉結果嘅上訴，而命令烏克蘭中央選舉委員會暫停裁定亞努科維奇贏出選舉嘅公佈，但係並冇推遲或者取消佢嘅就職典禮。到咗2010年2月20號季莫申科就撤銷咗佢提出嘅上訴。

經費
中央選舉委員會估計烏克蘭總統選舉費用係十五億格里夫納（大概係兩億美金左右），另外重有咁多個候選人嘅競選使費。
而每個候選人都要畀二百五十萬格里夫納（大概係三十萬美金左右）嘅保證金。第一輪選舉入面攞到最多票嘅兩個候選人就可以退返保證金，其他就冇收。
11月26號，中央選舉委員會發佈聲明話總統選舉一共要十三點一四億格里夫納，其中2009年要用到一億九千二百二十萬格里夫納，2010年就要用到十一點二二億格里夫納。
政治分析家就估計每個候選人至少要用到一億五千萬到兩億格里夫納嚟宣傳政綱，包括喺媒體宣傳、視覺廣告、拉票同印宣傳單張嘅錢。
烏克蘭選民委員會主席Oleksandr Chernenko，亦認為總統候選人至少都要使一百萬美金嚟搞選舉。
至於第二輪選舉就估計要使一點一九億美金。
第5屆澳葡立法會選舉

第5屆澳葡立法會選舉響1992年9月30號舉行，呢次選舉係葡萄牙響澳門舉行第五次澳門立法會選舉。

背景
自然人選民人數有成48,137人（其中有去投票嘅選民有28,526人，佔59.26%）。

制度
以前唔理係直接定間接選舉，都係用「漢狄法」（比例代表制一種）嚟選，但係因為上屆選舉友誼協進會嘅何思謙響六席直選入入面高票攞到一半嘅三席，所以立法會建制派聯同政府修改選舉制度，將「漢狄法」由第三候選人開始嘅計票方式修改做幾個級數，即係第三個候選人原本攞到票數係第一候選人嘅票數除三變咗除四，第四候選人就由除四變除八，唔希望有組別可以響同一名單上面攞三席，而呢種選舉方式叫「改良漢狄法」，會響呢屆選舉到開始應用。

直接選舉
直選八席按得票由高到低排：梁慶庭、唐志堅、高開賢、崔世安、吳國昌、曹其真、羅伯度、何思謙。

委任議員
總督委任咗七個議員入立法會，分別係：羅新耀、羅立文、施白蒂、華年達、郭棟梁、潘志輝、艾維斯。
第5屆朝鮮地方選舉

第5屆朝鮮民主主義人民共和國地方選舉喺1967年11月30號舉行。
呢次遲舉選出全國3,305個道、18,673個城市、郡同埋84,541個邑、面、洞同勞動者區嘅人大代表。
第5屆朝鮮最高人民會議選舉

第5屆朝鮮最高人民會議選舉喺1972年12月12號舉行。
呢次選舉係以直選嚟選出541個議席。
同上次選舉一樣，呢次選舉所有選區都係只有一個候選人，而且佢哋全部都係由朝鮮勞動黨事前揀過。所以朝鮮勞動黨可以控制晒最高人民會議嘅決定。
第5屆烏茲別克總統選舉

第5屆烏茲別克總統選舉響2016年12月4號舉行，結果由濟約耶夫攞到八成八選票贏出。

背景
烏茲別克原來總統卡里莫夫，大約響9月因為腦出血死咗，所以先要提前舉行總統選舉。而卡里莫夫執政廿幾年，西方一直話佢係獨裁者，曾經有分析一度認為，卡里莫夫嘅死，可能會引發權力鬥爭。

後續
一啲非政府組織話，選舉受到操控。
笹垣亮介

笹垣亮介（1985年1月13號—）係日本足球員，司職前鋒，效力過愛媛FC。
笹垣拓也

笹垣拓也（1991年6月1號—）係日本足球員，司職前鋒，效力過熊本羅亞素，及藤枝MYFC。
笹井千惠子

笹井千惠子 ，係日本嘅一個女藝人同埋配音員。
笹原義巳

笹原義巳（1974年4月2號—）係日本足球員，司職守門員，效力過本田技研，川崎前鋒，及鳥棲砂岩。
笹田貴之

笹田貴之 ，係日本嘅一個男配音員。

配音作品一覽
呢個表唔完整，歡迎加料。
笹岡繁藏

笹岡繁藏 ，係日本嘅一個男配音員。

配音作品一覽
呢個表唔完整，歡迎加料。
笹木綾子

笹木綾子 ，係日本嘅一個女藝人同埋配音員。
笹本優子

笹本優子 ，係日本嘅一個女藝人同埋配音員。
翼宿

翼宿，來自敦煌莫高窟古卷星圖。
翼宿（Wings）係廿八宿之一，南方朱雀七宿第六宿。
翼宿有星官2個，分別係翼同埋東甌。
翼

翼，生物拍動，用來飛之部份。多數見於雀鳥同昆蟲，亦有少數蝠鼠，飛魚有翼。飛行機械以伸出如翼，以氣流承托者，亦叫翼，如飛機同穿梭機嘅翼。
生物而言，翼要飛，有兩種形態，一種以拍動，壓住空氣而上升，另一種唔郁，張大翼，承住氣流推進。
機械而言，大翼固定，小翼改向。要推進，一係轉動螺旋槳加速氣流，一係高速噴出氣流。
翼琴

翼琴（Clavichord）係種鍵盤樂器，14世紀頭開始喺歐洲出現，被睇成鋼琴嘅其中一種前身。
翼冠莓屬

翼冠莓屬（學名：Anthopterus）係杜鵑花目杜鵑花科嘅一個屬。
翼型

翼型（airfoil / aerofoil）係指一隻翼或者𢃇嘅橫切面嘅形狀。
翼城

翼城係中國山西臨汾一個縣，總面積1149平方公里，人口31萬。
翼鞘

翼鞘（英文：elytron）係好多昆蟲（尤其係鞘翅目同半翅目）嘅硬前翼，功能類似「翼」嘅「鞘」而得名。翼鞘主要功能係保護用嚟飛嘅後翼。
羅馬化

羅馬化（粵音：lo4 maa5 faa3；英文：romanization），或者叫拉丁化，係指將一隻傳統上唔係用羅馬字寫嘅語言，用羅馬字寫出嚟。例子包括用粵拼（羅馬字）嚟寫傳統上用中文字寫嘅粵語，或者係用日羅（羅馬字）嚟寫傳統上用漢字加假名寫嘅日文（日本話）呀噉。

概論
内文：羅馬字
例如粵語傳統上係用中文字寫嘅。但粵拼等嘅方案表示，粵語亦都可以攞羅馬字嚟寫。中文字粵文例句：
「我仲未食飯呀。」
同一句說話，用粵拼羅馬化寫就係
「ngo5 zung6 mei6 sik6 faan6 aa3。」
羅馬尼亞列伊

羅馬尼亞列伊（Leu românesc）係羅馬尼亞嘅法定貨幣，1867年開始用。
羅馬元老院

羅馬元老院（拉丁文：Senātus Rōmānus，簡稱元老院），係古羅馬一個審議團體同立法機關，喺羅馬共和國同羅馬帝國嘅政治運作入面扮演住極其重要嘅角色。
羅馬尼亞

立法機關羅馬尼亞議會• 上議院參議院• 下議院眾議院面積• 總計238,397 km2（92,046 sq mi）（第81位）• 水域（%）3人口• 2021年1月1號估計19,186,201（第61位）• 2011年普查20,121,641• 密度80.4/km2（208.2/sq mi）（第136位）GDP（PPP）2022年估算• 總計▲7043.55億美元（第36位）• 人均▲36,446美元（第66位）GDP（國際匯率）2022年估算• 總計▲3148.76億美元（第47位）• 人均▲16,293美元（第56位）堅尼系數（%，2020）▼ 33.8中HDI（2019）▲ 0.828極高 · 第49位貨幣羅馬尼亞列伊（RON）時區UTC+2 （歐洲東部時間）• 夏令時（DST）UTC+3 （歐洲東部夏令時間）日期格式dd.mm.yyyy（公元）行車方向靠右電話區號+40ISO 3166代碼RO互聯網頂級域.ro、.eu∗由於唔同嘅排名表計法未必一樣，上面嘅排名（第幾名/位）同個一覽表入面個排名未必一樣。∗IMF網站嘅人均GDP數字，同用GDP除以上面人口數得出嚟嘅數有可能唔一樣。
羅馬尼亞（羅馬尼亞文：România）係歐洲東南部一國，東面對住黑海，西面係匈牙利同塞爾維亞，東北係摩爾多瓦同烏克蘭，南面係保加利亞，東南部都係山。首都布加勒斯特。

國旗
羅馬尼亞國旗
羅馬尼亞國旗係一面三色旗，由藍色、黃色、紅色三條打直嘅帶組成。佢同乍得國旗完全一樣，係世界上唯一一對完全一樣嘅國旗。

行政區劃
行政區劃
羅馬尼亞分做41個縣同布加勒斯特直轄市。
皇慶

皇慶（粵拼：wong4 hing3）係元朝皇帝愛育黎拔力八達嘅第一個年號，相當於公元1312年到1313年，前後總共2年。
左邊幅圖顯示皇慶喺元朝（包括北元）嗰時個位。
皇牌空戰系列

《皇牌空戰系列》（Ace Combat）係由 Bandai Namco Entertainment 發行嘅一系列空戰模擬遊戲。
目前最新嘅作品係《皇牌空戰7：未知天際》，喺2019年推出。
皇朝

皇朝（葡文：Zona Nova de Aterros do Porto Exterior, 簡稱：NAPE），係澳門近新口岸嗰邊嘅一笪新填海地。由於係比較近期填海返嚟嘅，所以啲樓都比較發達，而呢個區域比較出名嘅地方就有永利澳門、澳門美高梅、澳門文化中心、澳門凱旋門、澳門科學館同埋金麗華酒店。
皇權球場

皇權球場（King Power Stadium）係英格蘭超級足球聯賽球會李斯特城嘅主場，位於英格蘭李斯特城，可以容納三萬二千人。
皇珠路

皇珠路（Wong Chu Road）係香港新界屯門區南部嘅路，由屯門公路近置樂花園開始，去到龍富路、龍門路同青雲路交界，全長1.2公里。
皇珠路個名嚟自新界鄉議局時任主席劉皇發個「皇」字同佢老婆吳妹珠個「珠」字嘅組合。
皇泰

皇泰係繼位自楊廣嘅隋恭帝楊侗嘅年號，相當於公元618年到619年，前後總共2年。佢係隋最後一個年號。
皇清經解

《皇清經解》，又叫《學海堂經解》，係大清兩廣總督阮元（1764年—1849年）所輯一套書。套書有一千四百卷，收咗七十三家，書一百八十八種。此書匯集儒家經學經解大成，係乾嘉學術一次全面總結。之後仲有夏修恕、阮福等人編輯、校勘、監刻、出版，到咗道光九年九月，全書輯刻完畢。全書無分類。排列唔按出次序，而係按人先後次序。到咗咸豐七年（1857年）九月，英法聯軍入侵廣東，書版過半毀於戰火。咸豐十年（1861年），兩廣總督勞崇光等人捐資補刻，增刻馮登府著作七種，計有八卷，即係《咸豐庚申補刊本》。
光緒初年，陶治元編咗《皇清經解敬修堂編目》十六卷。編目跟經次序，逐句標明頁數。。王先謙（1842年—1917年）學《皇清經解》體例，又續作《皇清經解續編》，共一千四百三十卷。
皇爾羅曼尼

皇爾羅曼尼（法文：Vosne-Romanée），係法國布爾岡黃金丘嘅其中一個市鎮。
皇甫惠貞

皇甫惠貞，係大韓民國嘅一個女藝人同埋歌手。
粉筆

粉筆（粵拼：fan2 bat1）係日常生活中好多人用嘅工具，一般用嚟寫喺黑板。佢一般係長形圓柱體，包括白同好多種除黑色意外嘅其它彩色。

起源
喺未有文字嘅原始社會之前，人類就用木炭嚟畫畫。到咗中世紀，啲人開始發現用石灰溝水，可以整成一嚿嚿嘢，跟住用類似木炭筆嘅方法，記喺深色或硬嘅表面，由於嗰時未有紙，即使有，買一沓返嚟要使好多錢。而且畫喺木板或岩石度又好易被整甩。由於經歷咗成千年，所以好難考證到邊位發明粉筆出嚟，但最早唔喺教學用。直到黑板出現咗之後先至開始廣泛應用。

材料
古代嘅粉筆成日用天然白堊整，而家大多數用其它嘢取代咗。以前市面上買嘅普通粉筆係用CaSO4嘅白色沉澱物同水結晶（CaSO4·2H2O）整，由於佢係微溶物，所以顆粒重大過粉塵，吸入氣管會令鼻咽喉唔舒服，嚴重嘅可能導致肺癌。由於佢質地輕，加上散發出啲粉塵搞到周圍好邋遢，所以而家啲環保粉筆大多數用CaCO3嚟整。
粉筆少女

粉筆少女（2000年—）係對香港一位無公開真名嘅女仔嘅稱呼，因為2014年12月23號凌晨聲援雨遮運動喺金鐘佔領區「連儂牆」用粉筆畫花，畀警方拘捕而出名。

簡歷
粉筆少女本身住天水圍。2014年佢一路參與雨遮運動，清場後仍然到金鐘佔領區聲援。12月23號凌晨佢用粉筆喺牆上畫，結果引嚟14名重案組警員用「涉嫌干犯刑事毀壞罪」拘捕。12月28號，警方用個女仔阿爸無力照顧做理由，向法庭申請兒童保護令，接管個女仔，最後個女仔被判入女童院三星期。而外牆亦畀警方用膠帶封鎖，同埋派員通宵看住約莫13個鐘。
消息傳出後，事件引起激烈爭議。學民思潮召集人黃之鋒質疑警方做法。而律師認為用粉筆喺公共地方塗鴉唔算造成毀壞，只可以告佢行為不檢。而佢個粉筆花圖案同相關報道喺facebook「洗版」。學民思潮搞咗個聲援少女聯署，有5.5萬人參加。到2015年1月4號，有超過100名市民響應團體號召，到金鐘連儂牆聲援粉筆少女，人民力量譚得志、「女長毛」雷玉蓮同埋文化監暴成員藝人何韻詩亦有到場支持。
有文章喺網上流傳，指香港罪犯兼易服癖人士練家俊曾經出賣粉筆少女私隱，利用粉筆少女對佢嘅信任，將粉筆少女嘅照片放上親中派愛港之聲嘅討論區，結果令粉筆少女被好多親中派人士跟蹤同騷擾。
出女童院後，粉筆少女曾聲援捍衛沙田、遊覽完上水去屯門，同埋鳩嗚團活動。
粉嶺臨時網球場

粉嶺臨時網球場，香港網球場之一，喺新界粉嶺十一區A，馬會道同壁峰路交界，英文叫Fanling Temporary Tennis Court。行政上歸北區。設施有網球場。以及網球練習場。
粉嶺裁判法院

粉嶺裁判法院係香港其中一個裁判法院，喺粉嶺璧峰路1號粉嶺法院大樓。
粉嶺龍躍頭天后宮

粉嶺龍躍頭天后宮座落香港新界粉嶺龍躍頭龍山西北面山麓，喺老圍同祠堂村之間，位於松嶺鄧公祠旁邊，係當地嘅主要廟宇。天后宮喺2002年11月15號被列為法定古蹟。

歷史
天后宮起嘅年份已經無從稽考，據村中父老相傳，間廟嘅建造年代比松嶺鄧公祠重要早，係族人為咗祈求子弟應考科舉順利嘅廟宇。而家嘅規模係民國二年（1913年）修繕後嘅建築。

結構
天后宮係傳統兩進式建築，裏面以天井分隔，廟宇正面飾有精緻嘅灰塑及壁畫，寓意吉祥，門額為直書「天后宮」，門旁嘅對聯係「后德齊天憑護佑　母儀稱聖藉維持」。廟裏面正殿則供奉天后，共有一大一細兩座神像，大嘅係坐像供日常參拜用，而細嘅係外像，供慶典巡遊用，兩旁分立侍神千里眼同順風耳。後進東面偏殿供奉土地，裏面置有兩個銅鐘，其中一個銅鐘鑄喺康熙三十四年（1695年），乃鄧氏族人為啲仔投契天后嘅許願酬神之物；另一個古鐘喺康熙三十九年（1700年）鑄造，係麻笏圍族人子弟出門去省城應試，祈求路上平安而酬神之物。
粉末

粉末，又叫粉或末，有時比喻為塵，講物質好細固體，固體整碎到好細好細，細細一堆。乾身，搖佢郁佢或者會流動。粉末大細在粒之下，粉末經已好難整到更細。粒通常唔會結成一嚿，但粉末係易啲會。
麪粉、珍珠末、火藥之類，都係粉末。
粉末密度可，可大可小。壓佢就密啲實啲，相反就鬆啲散啲。會結成一嚿，皆因粉同粉之間，有范德華力拉埋。若果係粒呢，都有范德華力，不過本身范德華力太弱，粒本身嘅重量同慣性都遠大於佢，所以唔易結成一嚿。
若然粉末散於空中，整體表面積大過平時固體，方便化學反應。若本身燒得着，一着火就會爆炸。好似鈦粉咁，就會大爆炸，好危險。
粉嶺環境資源中心

粉嶺環境資源中心（英文：Fanling Environmental Resource Centre）又叫環保天地，係香港環境保護署轄下一間環境資源中心，喺新界粉嶺聯和墟和滿街9號聯和墟市政大廈2樓，2003年開張。中心設備包括展覽廳、圖書館同演講室。
粉嶺站

粉嶺站（粵拼：fan2 leng5 zaam6；英文：Fanling Station）係港鐵東鐵綫一個喺香港粉嶺嘅鐵路車站。本站同沙田站同時係香港兩個最早通車，而且而家仍然提供鐵路服務嘅車站。
粉嶺站係一個地面車站。月台中間有扶手電梯連接上面嘅大堂，而大堂分為南北出入閘口，出閘之後喺左右兩邊分別有連接住粉嶺名都，同埋橫跨九號幹線直到百和路嘅出口，而南閘口就相反。喺2號月台嘅第9卡有個閘口可以直接去路面小巴站，未有呢個閘口之前嘅設計同未擴建前嘅上水站有啲似樣。月台係兩個側式月台。

車站出口
粉嶺站有4個出口，其中A、B出口都連接車站南北大堂。另外，往金鐘嘅2號月台另設C出口連接粉嶺車站路，方便乘客由其他交通工具轉東鐵綫去九龍。

利用情況
粉嶺站使用量龐大，繁忙時間無論通往百和路定係粉嶺中心嘅車站出入口都人頭湧湧，朝早繁忙時間往金鐘方向月台迫到水洩不通，再加上前一站上水站嘅乘客量更驚人，間中會有粉嶺站乘客上唔到車嘅情況。而粉嶺站朝早亦有大量往來上水同粉嶺嘅學生使用，咁啱返學時間又撞正返工人士出門口時間，令粉嶺站朝早七點九到八點鐘時段更加迫。
另外，由於粉嶺站附近都係住宅區，所以非繁忙時間乘客量唔夠位於北區心臟地帶嘅上水站多人。

接駁交通
粉嶺車站係粉嶺一帶交通樞紐，有巴士去粉嶺附近主要地區好似：聯和墟、和合石一帶，亦有車去沙頭角。而遠啲嘅地方就可以撘小巴去，例如鶴藪、坪輋、龍躍頭、丹竹坑、小坑村同鹿頸。

車站周邊
附近係住宅區。不過由於車站貼住大型屋苑，好似粉嶺名都、粉嶺中心、祥華邨、華明邨、華心邨等，呢啲屋苑都有好多唔同嘅食肆，價錢又比上水嘅平。所以，唔少由大陸返到嚟香港嘅人，都會喺粉嶺站落車，順便食返餐同慳返一個站火車錢（港幣2蚊至24.4蚊不等，以成人八達通搭普通等計算）。不過，亦由於附近嘅祥華邨有好多中、小學，所以喺午飯時間會見到有好多人喺度食晏。
而以下嘅地方亦都喺粉嶺站附近：
聯和墟
嘉盛苑
帝庭軒
蓬瀛仙館
和合石墳場
粉嶺裁判法院

史
粉嶺站做過沙頭角支綫總站。
編輯
沙頭角支綫
萩原惠美子

萩原惠美子，係日本嘅一個女藝人同埋配音員。
萩原達郎

萩原達郎（1982年8月6號—）係日本足球員，司職守門員，效力過仙台七夕，及愛媛FC。
萩原慎也

萩原慎也（1971年4月7號—）係日本足球員，司職後衞，效力過甲府風林。
萩原舞

萩原舞（はぎわら まい，1982年3月22號—）喺大阪府出世，原名係渡邊紗希（わたなべ さき），係日本寫真女星同鹹片女演員。萩原舞嘅三圍數字係84E-57-84厘米。

簡介
佢喺1997年用久保久留美（くぼ くるみ）個名開始寫真女星嘅生涯，因健康得意嘅形象令佢成為「菓子系寫真偶像」嘅代表人物。2000年十八歲生日後佢開始拍裸體寫真，成為一時話題。當時佢嘅寫真集經網絡傳播，喺東南亞一帶嘅成人網絡社群引起熱潮，吸引大班網民做佢擁躉。
到咗2004年，佢以21歲（喺鹹片界算係老）嘅年紀加入鹹片行業，喺外界一片疑慮聲中創下成功嘅銷售紀錄，2006年佢同AliceJapan嘅片約結束，依家係休息期。
萩原佐代子

萩原佐代子 ，係日本嘅一個女演員。

拍過嘅作品一覽
呢個表唔完整，歡迎加料。
萩原洪拓

萩原洪拓（1986年7月11號—）係日本足球員，司職中場，效力過富山勝利。
萩原農

萩原農 ，係日本嘅一個女演員。

拍過嘅作品一覽
呢個表唔完整，歡迎加料。
紋腹鼬

紋腹鼬（Mustela africana），又叫非洲鼬、亞馬遜鼬，係鼬屬嘅哺乳動物。雖然個學名係解做非洲，但紋腹鼬實際原產南美洲嘅亞馬遜雨林地區。
紋章學

紋章學係專門研究紋章相關設計嘅學科，起源自中世紀嘅歐洲。
納伊夫

納伊夫（阿拉伯文：نايف بن عبد العزيز آل سعود‎，1933年—2012年6月16號）係沙特阿拉伯政治人，做過內政大臣、副首相，同埋王儲。
納伊夫1952年做利雅得省副省長，1953年升做省長。1970年做副內政大臣，後來做副首相兼內政大臣。2011年10月27號當選王儲。
據報道佢有糖尿病、骨質疏鬆症同埋癌。2012年6月16號下晝4點，沙特國營電視臺報道佢喺瑞士日內瓦病死嘅消息。
納克魯瑟拉勒

納克魯瑟拉勒（英文：Knack Roeselare）係比利時魯瑟拉勒嘅職業排球球會，依家打緊比利時職業排球聯賽。
紋別機場

紋別機場（粵音：man4 bit6 gei1 coeng4）係喺日本北海道嘅一個機場，喺1966年嗰陣起好兼且開放畀人用嚟搭飛機。
紋章

紋章係種象徵性標誌，起源自中世紀歐洲騎士，可以代表一個家族、一個機構甚至一個國家。
紋章院

紋章院（英文：College of Arms）係英國嘅紋章管理機構，負責頒佈紋章、紀錄族譜、提供紋章學嘅顧問服務等等，佢直接隸屬英國皇室，但係財政上自負盈虧，1484年成立，總部喺倫敦。
紋身

紋身，又叫刺青，係用顏料喺人嘅皮膚上面畫圖或者刺字，係藝術一種。
羊日

羊日係正月初四，唐人文化入面係羊嘅生日。按講法，初一數到去初七，生日日子係順序係雞狗豬羊牛馬人。
羊架

羊架係羊嘅肋骨部位，每隻羊有兩邊，每邊有8支骨，通常用燒烤方式整成燒羊架。切成一件件嗰陣，又可以叫做羊扒。
羊奶

羊奶，係家羊嘅奶汁。喺現代文化中，相較於直接飲用，羊奶更常被用於製造乳製品。好多著名嘅芝士就係以羊奶製成，好似希臘嘅菲達芝士、法國嘅羅克福芝士、西班牙嘅曼徹格芝士同埋意大利嘅佩克里諾芝士同里考塔等。佢亦可以製成乳酪，尤其係希臘乳酪。雖然羊隻嘅產乳量比唔上乳牛，羊奶含有更豐富嘅脂質、非脂肪乳固形物同礦物質，因此較適合做為乳酪嘅原料。然而，羊奶並唔能夠被當作乳糖不耐症患者嘅牛奶替代品；佢嘅乳糖含量甚至高過牛奶。
現今只有少數嘅綿羊品種係純為產乳而豢養，但佢哋都已成為羊奶生產嘅選擇育種，所以能較一般家羊產出更多嘅奶汁。最普遍同乳源豐富嘅產乳羊種包括拉卡恩綿羊、東弗里生綿羊同阿瓦西綿羊。
羊屬

羊屬（Ovis）係哺乳綱偶蹄目牛科羊亞科嘅一個屬，入面最主要嘅品種係羊。
羊毛

美國亞利桑那州牧羊人手拎住白色嘅幼長羊毛。
賣毛市集。
羊毛係羊身上嘅毛皮纖維，亦係綿最常見嘅來源。

優點
羊毛本身係一種容易捲曲嘅物料。佢嘅優點係柔軟，纖維之間互相緊扣，作成一團，能夠產生出保溫嘅功效。羊毛通常都係白色。雖然可以染色，不過亦有個別種類嘅羊毛係自然嘅黑色、啡色等。
羊毛本身具備吸水性，能夠吸收相當於佢重量三分之一嘅水分。由於咁樣，羊毛本身亦唔易被燃燒，具有防火嘅功效。
羊毛本身係抗靜電。係因為羊毛屬有機物質，裏面本有濕氣，因此醫學界一般認為羊毛並唔太剌激皮膚。

缺點
即使係噉，羊毛亦有如下缺點：
冇處理過會易變形。
易引起蟲蛀（羊毛係有機物質）。
存放太耐會發黃。
易起毛粒。

產地
目前世界羊毛主要出口國有澳洲、新西蘭以至南美洲國家，例如阿根廷。